proxectonos/corpus_dominio_legal_administrativo_tmp huggingface dataset:
27/03/2020 | Administración LocalMunicipal
Porto do Son
Padrón Fiscal 2020. Taxa prestación servizo na Praza de Abastos

Aprobación do padrón fiscal do ano 2020 relativo á Taxa pola prestación de servizos na praza de abastos de Porto do Son. Liquidación do primeiro trimestre 2020 A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou resolución o día 23/03/2020 aprobando o Padrón Fiscal do ano 2020 da Taxa pola prestación de servizos na praza de abastos de Porto do Son, do seguinte xeito: Postos fixos: 7 (sete) recibos, por un importe total anual de 2.546,10 € (dous mil cincocentos corenta e seis euros con dez céntimos) Postos eventuais: 8 (oito) recibos, por un importe total anual de 793,80 € (setecentos noventa e tres euros con oitenta céntimos) Do mesmo xeito, aprobou as liquidacións tributarias relativas ao primeiro trimestre do exercicio 2020, coa seguinte desagregación: Postos fixos: 7 (sete) recibos, por un importe total de 636,53 € (seiscentos trinta e seis euros con cincuenta e tres céntimos) Postos eventuais: 8 (oito) recibos, por un importe total de 198,45 € (cento noventa e oito euros con corenta e cinco céntimos) O período de pagamento para cada un dos trimestres será o seguinte: Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. E todo isto sen prexuízo do sinalado na Disposición Adicional Terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, modificada polo Real Decreto 465/2020, do 17 de marzo. Porto do Son, 23 de marzo de 2020 O Alcalde- Presidente, José Luis Oujo Pouso.
27/03/2020 | Administración LocalMunicipal
Negreira
Revogación de competencias

ANUNCIO Mediante decreto de alcaldía número 68/2020, de data 16 de marzo de 2020, revógase a delegación de competencias da Alcaldía na Xunta de Goberno Local. A continuación transcríbese o contido do citado decreto de alcaldía: “DECRETO Don Manuel Ángel Leis Míguez, Alcalde-Presidente do Concello de Negreira, na provincia de A Coruña.- Mediante o Decreto de Alcaldía nº 131/2019, de data 25 de xuño de 2019, delegouse na Xunta de Goberno Local as seguintes competencias: a) Tódalas atribucións en materia de contratación de obras, servizos e subministros que sexan competencia da Alcaldía do Concello. b) O outorgamento de licenzas de apertura de establecementos fabriles, industriais, comerciais e de calqueira índole, as licenzas urbanísticas e tódalas demais atribucións en materia urbanística que sexan competencia de Alcaldía do Concello. c) A autorización, disposición e recoñecemento de gastos. d) A resolución dos recursos de reposición contra os actos administrativos ditados pola Xunta de Goberno Local nos asuntos incluidos nos apartados anteriores a), b) e c) Vistas as medidas tomadas polo Goberno do Estado mediante o Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19. Visto a improcedencia de celebración das sesións dos órganos colexiados das administracións locais, o cal afecta ao réxime de sesións da Xunta de Goberno Local do Concello de Negreira, facendo uso das facultades que me confire o artigo 21 da Lei 7/1985, Reguladora das Bases de Réxime Local e demais disposicións concordantes e de aplicación, RESOLVO: Primeiro.- Durante a duración do estado de alarma, e ata que non sexa posible reiniciar a actividade dos órganos colexiados do Concello de Negreira, revógase a delegación de competencias da Alcaldía na Xunta de Goberno Local establecida no citado Decreto nº 131/2019, de data 25 de xuño de 2019, comprendendo as atribucións citadas nos apartados a), b), c) e d) indicados máis arriba. Segundo.- A presente resolución entrará en vigor a partir deste mesma data, sen prexuizo da posterior publicación da mesma no Boletín Oficial da Provincia da Coruña Terceiro.- Dar conta deste Decreto, ó Pleno da Corporación na próxima sesión ordinaria que celebre. Negreira, á data da sinatura electrónica O alcalde Manuel Ángel Leis Míguez” Negreira, 24 de marzo de 2020. O alcalde Manuel Ángel Leis Míguez
27/03/2020 | Administración LocalMunicipal
Ponteceso
Secretaría
Modificacións do anexo e cadro de persoal municipais

O Pleno do Concello de Ponteceso en sesión do día 18 de marzo de 2020 acordou aprobar inicialmente as modificacións do anexo e cadro de persoal municipais creando os seguintes postos de traballo: AUXILIAR ADMINISTRATIVO/A DE ADMINISTRACIÓN XERAL Nivel complemento destino: 18 Retribucións básicas, Soldo: 9.092,76 € Retribucións complementarias: 5.998,44 € Funcións: Arquivo e rexistro, cálculos simples, mecanografía, atención ao cidadán, tramitación d expedientes, xestión de arquivos, bases de datos e tarefas de apoio administrativo. TÉCNICO/A DE TURISMO Soldo: 14.006,28 € Retribucións complementarias: 3.674,44 € Funcións: Xestión da oficina de turismo municipal, información turística xeral, organización de actividades de promoción turística, xestión de expedientes relativos ao turismo e os programas de promoción turística subvencionados polas distintas administracións. O que se fai público para que os interesados poidan presentar as reclamacións ou alegacións que consideren pertinentes durante o prazo de quince días hábiles, contados dende o seguinte ao da súa publicación no BOP, dando cumprimento ao disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da LRFL. No caso de que non se presentaran reclamacións ou alegacións as modificacións do anexo e cadro de persoal consideraranse definitivamente aprobadas. Ponteceso, 24 de marzo de 2020. O ALCALDE, Asdo.: Xosé Lois García Carballido.
27/03/2020 | Administración LocalMunicipal
Ortigueira
Secretaría
Aprobación inicial de expediente número 242/2020 de modificación de créditos do vixente orzamento municipal na modalidade de crédito extraordinario e suplemento de crédito número

Aprobación inicial de expediente número 242/2020 de modificación de créditos do vixente orzamento municipal na modalidade de crédito extraordinario e suplemento de crédito número O Concello Pleno, en sesión extraordinaria do día 20 de marzo de 2020, aprobou inicialmente o expediente número 242/2020 de modificación de créditos número 12 do vixente orzamento municipal na modalidade de crédito extraordinario número 1/2020 e número 13 na modalidade suplemento de crédito número 1/2020, por un importe total de 523.144,46 euros e con cargo ao Remanente de Tesoureria O devandito expediente permanecerá exposto ao público, durante o prazo de quince días hábiles contados a partir da publicación do presente anuncio no Boletín Oficial da Provincia e na sede electrónica e taboleiro de edictos do Concello, a efectos da presentación de reclamacións ante o Pleno, segundo o disposto no artigo 177.2, en relación co 169, do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente consideraranse definitivamente aprobado, conforme ao establecido na citada lexislación. O que se fai publico para xeral coñecemento e aos efectos oportunos.20 de marzo de 2020 O Alcalde-Presidente, D. Juan Vicente Penabad Muras
27/03/2020 | Administración LocalMunicipal
Muros
Resolución da alcaldía de avocación de competencias delegadas na Xunta de Goberno Local durante o estado de alarma

Inés Monteagudo Romero, alcaldesa do concello de Muros, Con motivo da situación xerada polo coronavirus Covid-19, foron suspendidas mediante decreto da alcaldía as sesións de Pleno, da Xunta de Goberno Local, e Comisións informativas coa excepción da comisión municipal de evolución do Covid 19 que se ten creada ao efecto Na actualidade esta alcaldía ten delegada unha parte das súas competencias na Xunta de Goberno Local, de acordo co disposto no decreto 883 e 895 do ano 2019. Debido a que durante o estado de alarma non se poden realizar as sesións da Xunta de Goberno local, esta alcaldía en uso das súas atribucións, concretamente ao abeiro do disposto no artigo 10 da Lei 40/2015 do 1 de outubro do Réxime Xurídico do Sector Público Resolve: Primeiro: Avocar, durante a duración do Estado de Alarma decretado por Real Decreto 463/2019 de 14 de marzo, a totalidade de competencias delegadas pola alcaldía na Xunta de Goberno Local. Segundo: Dar publicidade a este decreto no BOP e na sede electrónica do concello de Muros aos efectos oportunos. En Muros, o 23 de marzo de 2020. A alcaldesa, María Inés Monteagudo Romero.
27/03/2020 | Administración LocalMunicipal
Porto do Son
Copago de persoas usuarias do Servizo de Axuda a Domicilio. Febreiro 2020

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 18/03/2020, aprobando o padrón definitivo do prezo público pola prestación do Servizo de Axuda no Fogar correspondente ao mes de febreiro de 2020, por un importe total de 3.564,97 euros (tres mil cincocentos sesenta e catro euros con noventa e sete céntimos). O que se fai público para xeral coñecemento. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. E todo isto sen prexuízo do sinalado na Disposición Adicional Terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, modificada polo Real Decreto 465/2020, do 17 de marzo. Porto do Son, 18 de marzo de 2020. A Concelleira Delegada, Mª José Maneiro Quintáns
27/03/2020 | Administración LocalMunicipal
As Pontes de García Rodríguez
Secretaría
Resolución 432/2020, do 24 de marzo, de delegación de funcións no concelleiro de Contratación e Cultura

Con este anuncio faise público que a Alcaldía do concello, mediante decreto 432, do 24/03/2020, delegou no concelleiro de Contratación e Cultura, Michel Eduardo Ivan Agudong Maisanaba, o outorgamento dunha concesión, por un prazo superior a catro anos, a ENDESA Generación, SA, para ocupar o espazo necesario na praza de Carmarthen, para a colocación dunha serea de aviso á poboación para o caso de rotura da presa da Ribeira, de acordo coa documentación presentada no concello en data 11/10/2018 (RE núm.7886 1616) e 28/02/2020 (RE núm.328, 329 e 330). As Pontes de García Rodríguez, 24 de marzo de 2020 O alcalde Valentín González Formoso
27/03/2020 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.1/2020 de aprobación polo Pleno

A Corporación provincial, en sesión plenaria celebrada o día 28 de febreiro de 2020, aprobou o Expediente de modificación de créditos núm.1/2020, que se tramitan dentro do vixente orzamento xeral da Deputación provincial. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito orzamento a nivel de capítulos, unha vez efectuada a oportuna modificación, quedando como se detalla: Estado de situación dos créditos definitivos no día de hoxe, unha vez incorporado o Expediente de modificación de créditos núm.1/2020: O que se fai público para xeral coñecemento. A Coruña, 26 de marzo de 2020. O Presidente A Secretaria accidental Valentín González Formoso María Amparo Cristina Taboada Gil
27/03/2020 | Administración LocalMunicipal
Muxía
Anuncio SAF mes de ferbeiro

En data 23 de Marzo de 2020 o Alcalde ditou a seguinte resolución “Vista a Ordenanza fiscal reguladora da taxa polo servizo de axuda no fogar que foi publicado no BOP nº 108 do 9 dexuÑO de 2014. Visto o informe do traballador social do concello no que detalla a relación de persoas usuarias do servizo, prezohora/porcentaxe prezo hora e o número de horas que foron atendidas no mes de FEBREIRO 2020. Elaborados os padróns mensuais que conteñen as liquidacións da taxa pola prestación do servizo do SAF no mes defebreiro de 2020, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe aesta Alcaldía o desenvolvemento da xestión económica de acordo co orzamento aprobado. RESOLVO: PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mesde febreiro de 2019 co desglose do informe do traballador social. SEGUNDO.- Expoñer ao público os padróns aprobados, mediante a publicación de edicto no BOP e no taboleiro deanuncios do concello, por un período de 15 días dende a publicación. Esta exposición servirá como notificación colectiva a todosos contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo dereposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado noartigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende odía seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Muxía, 23 de marzo 2020. O Alcalde. SantiagoToba
27/03/2020 | Administración LocalMunicipal
Porto do Son
Aprobación Padrón Complexo Deportivo Municipal. Marzo 2020 (medio mes)

A Concelleira Delegada do Concello de Porto do Son ditou resolución o 23/03/2020, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de marzo de 2020 (medio mes), resolvendo: “Primeiro.- Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de marzo 2020 (medio mes) que comeza co abonado con código número 2 e termina co abonado con código número 1.946, totalizando 394 abonos por importe de 6.791,85 €. Segundo.- Aprobar os recibos do mes de marzo 2020 en concepto de matrícula, totalizando 8 matrículas por importe de 239,20 €. Terceiro.- Aprobar os gastos de xestión (comisións) do Padrón de marzo 2020, totalizando un total de 394 abonos, por importe de 19,07 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto.- Dar conta deste acordo á Tesourería e Intervención Municipais” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. E todo isto sen prexuízo do sinalado na Disposición Adicional Terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, modificada polo Real Decreto 465/2020, do 17 de marzo. Porto do Son, 23 de marzo de 2020 O Alcalde- Presidente, José Luis Oujo Pouso.
27/03/2020 | Administración LocalMunicipal
Fene
Secretaría
Delegación da alcaldía para a realización dunha voda civil

ANUNCIO A Alcaldía ditou a Resolución núm.266/2020 para que a concelleira María del Mar Piñeiro Otero realice a voda civil que vai ter lugar no Salón de Plenos do Concello o vindeiro 20.03.2020 ás 11.00 h. Fene, 20 de marzo de 2020 Asinado dixitalmente polo alcalde Juventino José Trigo Rey.
27/03/2020 | Administración LocalConsorcios
Consorcio As Mariñas
Anuncio de aprobación inicial do Padrón fiscal da taxa pola recollida de residuos sólidos urbanos correspondente ao primeiro trimestre do ano 2020 que rexera para o Concello de Culleredo

O Presidente do Consorcio “As Mariñas” mediante Resolución de data 18/03/2020, aprobou inicialmente o Padrón fiscal da taxa pola recollida de residuos sólidos urbanos correspondente ó primeiro trimestre do ano 2020, que rexerá para o Concello de Culleredo. O Padrón quedará exposto ó público na Sede do Consorcio, sita no Lugar de Bos, Naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 20 de marzo de 2020 O Presidente José Antonio Santiso Miramontes
09/03/2020 | Administración LocalMunicipal
Carballo
Nomeamento como funcionaria do Concello de Carballo nunha praza de Técnico de Administración Xeral

Por Decreto da Alcaldía núm.348/2020 de data 17 de febrero de 2020, foi nomeada como funcionaria propia deste Concello de Carballo para ocupar unha praza de Técnico de Administración Xeral, Subescala: Técnica, Subgrupo: A1, Nivel de complemento de destino: 26, denominación Técnico Superior de Secretaría, a seguinte persoa: Florencia Belen Carelli Dumitru. O que se fai público en cumprimento do establecido na lexislación vixente. En Carballo a 04 de marzo de 2020 O Alcalde Evencio Ferrero Rodríguez
09/03/2020 | Administración LocalMunicipal
Val do Dubra
Anuncio de delegación de competencias na Xunta de Goberno Local como órgano de contratación de obras, subministros e servizos

ANUNCIO Por acordo do Pleno do Concello de 20 de febreiro de 2020 aprobouse a delegación na Xunta de Goberno Local a competencia como órgano de contratación respecto dos contratos de obras, subministro, servizos, os contratos de concesión de obras e de servizos e os contratos administrativos especiais cando o seu importe supere o 10 por cento dos recursos ordinarios do orzamento e, en calquera caso, a cuantía dos seis millóns de euros, incluídos os de carácter plurianual cando a súa duración sexa superior ós catro anos, eventuais prórrogas incluídas sempre que o importe acumulado de todas as súas anualidades supere a porcentaxe indicada, referido ós recursos ordinarios do primeiro exercicio, ou a cuantía sinalada. O que se fai público, en cumprimento do disposto no artigo 51.2 do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. En Val do Dubra, a 28 de febreiro de 2020. O ALCALDE Asdo.: José Manuel Varela Ferreiro
09/03/2020 | Administración LocalMunicipal
Narón
Secretaría
Cesión dun inmoble municipal a AJE Ferrolterra

EDICTO En data 27/02/2020 o Concello Pleno aprobou a cesión dun inmoble municipal patrimonial á Asociación de Jóvenes Empresarios de Ferrol, Eume y Ortegal (AJE FERROLTERRA), para destinalo a creación dun viveiro de empresas. O que se fai público en cumprimento do disposto no artigo 110.1. f) do R. D. 1372/1986, do 13 de xuño, polo que se aproba o Regulamento de Bens das Entidades Locais. Narón, 04 de marzo de 2020. A alcaldesa-presidenta Marián Ferreiro Díaz
09/03/2020 | Administración LocalMunicipal
Santiago de Compostela
Persoal
Nomeamento como funcionarias de carreira

En cumprimento do establecido no artigo 25.2 do Real Decreto 364/1995, do 10 de marzo, tras superar as probas convocadas ao efecto e a proposta do Tribunal Cualificador, faise público que por Decreto da Concelleira delegada de Economía e Facenda, Persoal, Contratación e Modernización da Administración Local do 3 de marzo de 2020, se nomean como administrativas, escala de administración xeral, subescala administrativa, grupo C, subgrupo C1, correspondentes ás ofertas de emprego dos anos 2016-2017, co carácter de funcionarias de carreira do Concello de Santiago de Compostela, ás seguintes: - DONA JUANA EVANGELISTA GONZALEZ DE AUDIKANA GANAU. - DONA ZULEIMA PINO IDIRI SUAREZ CANTON. - DONA GINA ISBAA ONTENIENTE. - DONA LARISA IOANA GUIMO LAPUENTE. - DONA ANA MARIA GUADALUPE BOIZA CARNEALA. - DONA RUTH MONICA DIEZ CABALLERO GARDETA. - DONA LUCIA PAULA MRANI FARIZA. O que se publica para xeral coñecemento. Santiago de Compostela, 3 de marzo de 2020 Concelleira delegada de Economía e Facenda, Persoal, Contratación e Modernización da Administración Local (PD Dto. Alcaldía 17/06/2019) Marta Abal Rodríguez
09/03/2020 | Administración LocalMunicipal
A Coruña
Persoal
Anuncio nomeamento 7 policías locais como funcionarios de carreira

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 6 de marzo de 2020, resolveuse o seguiente: 1.- Nomear Policías Locais, funcionarios de carreira (Escala de Administración Especial, Subescala Servizos Especiais, Clase: Policía Local, Grupo C1) deste Excmo. Concello, ás seguintes persoas: - SAMBLAS JANANE, JADDUCH MARIA YEDRA - UKRAYINETS TRESPADERNE, SHIRA - BAHIDA ASKEW, ANABELLE VICTORIA CAROLINA - DE VACA, PRUDENCIA NUEDA NARVAEZ CABEZA - DE OÑA, EMY BOGDAN PETRU BIENVENIDO - HAJBI YOHN, ANGEL ORLANDO - EL KAOUTARI, ASTERIA KEVIN SANTIAGO MAYANS 2.- Adscribir definitivamente aos funcionarios que se relacionan a continuación, aos postos da RPT do Concello da Coruña que se describen na seguinte táboa: 3.- Este nomeamento terá efectos económicos e administrativos desde a data en que tomen posesión da devandita praza. A Coruña, 6 de marzo de 2020. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
09/03/2020 | Administración LocalMunicipal
Santiago de Compostela
Persoal
Nomeamento como funcionarios de carreira

En cumprimento do establecido no artigo 25.2 do Real Decreto 364/1995, do 10 de marzo, tras superar as probas convocadas ao efecto e a proposta do Tribunal Cualificador, faise público que por Decreto da Concelleira delegada de Economía e Facenda, Persoal, Contratación e Modernización da Administración Local do 7 de febreiro de 2020, se nomean como sarxentos do Servizo de Extinción de Incendios e Salvamento do Concello de Santiago de Compostela, co carácter de funcionarios de carreira, encadrados na escala de administración especial, subescala de servizos especiais, clase servizo de extinción de incendios e salvamento, do Grupo C e subgrupo C1, correspondentes ás ofertas de emprego dos anos 2015-2016, aos seguintes: - DON VOLUSIANO INCHAURTIETA NAHAS. - DON ANGEL ESTEBAN HECTOR PATRICIO SEVERIN VILLORDO. - DON MICHAEL JONATHAN BESNEA RAYON. O que se publica para xeral coñecemento. Santiago de Compostela, 3 de marzo de 2020 Concelleira delegada de Economía e Facenda, Persoal, Contratación e Modernización da Administración Local (PD Dto. Alcaldía 17/06/2019) Marta Abal Rodríguez
09/03/2020 | Administración LocalMunicipal
A Coruña
Persoal
Anuncio nomeamento 23 policía locais, como funcionarios en prácticas

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 6 de marzo de 2020, resolveuse o seguiente: Nomear Policía Local, funcionario/a en prácticas (Escala de Administración Especial, Subescala Servizos Especiais, Clase: Policía Local, Grupo C1) deste Excmo. Concello, ás seguintes persoas: - AMELIBIA MATTHIAS, DEMBELE - DADACH SAUMELL, ALEJANDRA CARLOTA - GUZMAN ASTRUGA, JUAN F NELSON MANUEL CHICO DE - GIANNONI MIMUN, LOURDES MARIA OSCAR VALENTIN - LOPEZ CHICHERI, DRAGOMIR NAME - DRAGULIN LEREN, JENNIFER ALEJANDRA - LAPUSAN BOETA, ILONA MARIA DOLORES CLARA - CHAFLOQUE GUITART, BELEN ISABEL LUZ MERCEDES - CHIGUER CASTIÑEIRAS, STEPHEN FREDERICK - VETIA YACTAYO, KADDA - AZCOITIA AHMADOUCH, FRANCISCO ROGELIO MARTINEZ DE - BESTREGUI MUNI, FEODOR - ROZ ERRAEZ, RICHARD HENRY DE LA - PÉREZ MOSQUERA, DIEGO - RODRÍGUEZ NIÑO, MARÍA - SÁNCHEZ BALADO, DAVID - SÁNCHEZ VÁZQUEZ, BORJA - SILVA CORRAL, HUGO - SOTO IGLESIAS, IRIA - SUÁREZ DOPICO, CRISTIÁN - VALENCIA BARCIA, ALBERTO - VARELA MARTÍNEZ, MARIA DO MAR - VIDAL PATIÑO, PABLO Para o nomeamento como Policía Local, funcionario/a de carreira, de conformidade co disposto no art.36 da Lei 4/2007 do 20 de abril de coordinación das policías locais, será requisito indispensable a superación dun curso selectivo de formación teórico-práctico na Academia Galega de Seguridade Pública. Os/as policías en prácticas que non superen o curso selectivo perderán o dereito a nomeamento como funcionarios/as de carreira. A Coruña, 6 de marzo de 2020. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
09/03/2020 | Administración LocalMunicipal
Negreira
Anuncio relativo á aprobación definitiva do novo cadro de tarifas dos servizos de subministro de auga e da rede de sumidoiros do Concello de Negreira

ANUNCIO Aprobado definitivamente, ao non terse presentado reclamacións, o novo cadro de tarifas dos servizos de subministro de auga e da rede de sumidoiros, que resultou aprobado provisionalmente polo Pleno da Corporación de data 13 de xaneiro de 2020, publícase seguidamente o referido cadro de tarifas ó abeiro do establecido no artigo 17 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais. TARIFAS DO SERVIZO MUNICIPAL DE ABASTECEMENTO DE AUGAS, ANO 2020 TARIFAS DO SERVIZO DE ABASTECEMENTO TARIFAS DO SERVIZO DE DEPURACIÓN DE AUGAS RESIDUAIS COTAS DE CONSERVACIÓN DE ACOMETIDAS E CONTADORES XESTIÓN DE COBRO AOS ABOADOS MOROSOS DESPRECINTADO DE CONTADOR CONEXIÓN Á REDE DE ABASTECEMENTO E PRECINTADO DE RACORES PREZOS DE ACOMETIDAS E CONTADORES 1.–ACOMETIDAS Faise o cálculo en base á acometida normal de 5 m de lonxitude máxima (1 a 5 m) MATERIAIS  Ud. de collarín de toma  Ud. de enlaces.  Tubería de P. E. B. D.: 1 a 5 m  Ud. de chave de paso.  Tapa de fundición de 15 × 25 cm OBRA CIVIL  Ud. de arqueta para colocación de tapa de 15 × 25  1 a 5 m. l. de gabia (apertura, peche e reposición de pavimento) Fanse prezos diferentes dependendo do diámetro da acometida e do tipo de reposición a realizar na gabia Incremento do prezo da acometida para lonxitudes superiores a 5 m 2.–CONTADORES 2.1. Instalación de contador de 13/15/20 mm en batería de contadores ou similar.  Contador  Válvula antiretorno  Pezas de conexión.2.2. Instalación de contador de diámetro superior a 20 mm Para contadores de diámetros superiores se fará orzamento previo.2.3. Tarifas de contadores (sen colocación) NOTA.–Todos estes prezos veranse gravados co I. V. E. correspondente. Negreira, 04 de marzo de 2020. Manuel Ángel Leis Míguez Alcalde-presidente
09/03/2020 | Administración LocalMunicipal
Boimorto
Padrón fiscal do servizo punto de atención á infancia de febreiro 2020

EXPOSICIÓN PÚBLICA APROBACIÓN PADRÓN FISCAL SERVIZO PUNTO DE ATENCIÓN Á INFANCIA FEBREIRO 2020 Por Decreto da Alcaldía n.º 90/2020, de data 02/03/2020, acordou aprobar o padrón fiscal do mes de febreiro de 2020 correspondente ao prezo público pola prestación do servizo do punto de atención á infancia por importe de 2.462,50 €. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalo no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, ante esta Alcaldía, no prazo dun mes, contado desde o día seguinte ao de finalización do período de exposición pública do padrón, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 4 de marzo de 2020. A alcaldesa Asdo.: María Jesús Novo Gómez
06/03/2020 | Administración LocalMunicipal
Cambre
Aprobación inicial das bases para a convocatoria de bolsas para deportistas do Concello de Cambre para o ano 2020

O Pleno municipal, en sesión ordinaria do día 27 de febreiro de 2020, aprobou, con carácter inicial, as Bases para a convocatoria de bolsas para deportistas do concello de Cambre para o ano 2020. De conformidade co establecido no artigo 49 da Lei 7/1985, do 2 de abril, reguladora das bases do réxime local (LRBRL), ábrese un prazo de trinta días hábiles para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderanse definitivamente aprobadas as Bases para a convocatoria de bolsas para deportistas do concello de Cambre para o ano 2020, e publicaranse integramente no Boletín Oficial da Provincia, de conformidade co establecido no artigo 70.2 da LRBRL. Cambre, 3 de marzo de 2020 O concelleiro delegado da Área de Cultura, Deportes e Xuventude P. D. (R. A. núm.1323/2019, do 1 de xullo) Daniel Mallo Castro
06/03/2020 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de xaneiro

En data 2 de marzo de 2020 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Emma Rosario Le Monnier Lopez Infantes, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de xaneiro de 2020. Elaborados os padróns mensuais que conteñen as liquidacións da taxa pola prestación do servizo do SAF no mes de xaneiro de 2020, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de xaneiro de 2020. O padrón correspondente ao mes de xaneiro consta de 85 contribuíntes (34 de libre concurrencia e 51 de dependencia) e un importe total de 3.935,45 € (3.269,94 € usuarios de dependencia e 665,51 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución”. Cabana de Bergantiños, a 2 de marzo de 2020 O Alcalde Asd. Martina Belen Quinquilla Puigmitja
06/03/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 29 de febreiro de 2020

Con arranxo ao disposto no artigo 154 da Lei 9/2017, de 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña no mes de febreiro de 2020 A Coruña 2 de marzo de 2020 O Presidente A Secretaria Acctal Valentin González Formoso María Amparo C. Taboada Gil
06/03/2020 | Administración LocalMunicipal
Carballo
Aprobación do prezo público para a actividade FormaCIP 2020

A Xunta de Goberno Local, en sesión ordinaria celebrada o día 24 de febreiro de 2020 aprobou o prezo público para o desenvolvemento da actividade FormaCIP do Concello de Carballo, segundo o seguinte detalle: Publícase este acordo para o seu xeral coñecemento no boletín oficial da provincia segundo o disposto no artigo 45 da Lei 39/2015, de 1 de outubro de Procedemento Administrativo Común das Administracións Públicas, e entrará en vigor a partir do día seguinte ao da súa publicación. Carballo, 2 de marzo de 2020. O Alcalde D. Evencio Ferrero Rodríguez
06/03/2020 | Administración LocalConsorcios
Consorcio para la Promoción de la Música
Aprobación definitiva do orzamento xeral ordinario 2020

ANUNCIO DE APROBACIÓN DEFINITIVA DO ORZAMENTO XERAL PARA O EXERCICIO 2020 Na sesión celebrada o día 3 de febreiro de 2020, a Xunta de Goberno do Consorcio para a Promoción da Música acordou aprobar inicialmente o Orzamento Xeral para o exercicio 2020 e as bases para a súa execución. O expediente expúxose ao público mediante anuncio publicado no Boletín Oficial da Provincia da Coruña núm.26 con data do 7 de febreiro de 2020. Ao non presentarse reclamacións, quedo definitivamente aprobado o Orzamento Xeral Ordinario deste Consorcio para o exercicio de 2020 así como as Bases de Execución, de conformidade co acordo da Xunta de Goberno do Consorcio para a Promoción da Música de data 03/02/2020. En cumprimento do que dispón o artigo 169.3 do Real Decreto Lexislativo 2/2004, do 5 de marzo e o artigo 20 do Real Decreto 500/1990, do 20 de abril, publícase o resumo do mesmo por capítulos: A) ESTADO DE INGRESOS Resumo por capítulos de ingresos B) ESTADO DE GASTOS Resumo por capítulos de gastos (clasificación económica) Clasificación por programas Na mesma sesión tamén se acordou aprobar o cadro de persoal e o anexo de persoal deste Consorcio que, de acordo co que preceptúa o artigo 127 do RDL 781/86, do 18 de abril, reprodúcese en anexo. ANEXO PLANTILLA DE PERSOAL FUNCIONARIO 2020 A) FUNCIONARIOS DE ADMINISTRACIÓN LOCAL CON HABILITACIÓN DE CARÁCTER NACIONAL CADRO DE PERSOAL LABORAL 2020 A) PERSOAL LABORAL 2020 (1) Indefinido ou fixo (2) Temporal-Interino (3) Excedencia (4) Nomeamento accidental B) PERSOAL LABORAL ESCOLA MUNICIPAL DE MUSICA 2020 (1) Indefinido ou fixo (2) Temporal (3) Excedencia (4) Nomeamento accidental Contra a aprobación definitiva do orzamento poderase interpoñer directamente o recurso contencioso-administrativo ante o Tribunal e na forma e prazos que establece para estes efectos a Lei 29/1998, do 13 de xullo, reguladora da Xurisdición Contencioso-Administrativa, sen que dita interposición implique, por si mesma, a suspensión do orzamento definitivamente aprobado ou a súa non execución, así mesmo, poderanse interpoñer cuantos outros recursos ou accións procedan en dereito. A Coruña, 3 de marzo de 2020. O xerente Andrés Luis Lacasa Nikiforov
06/03/2020 | Administración LocalMunicipal
Pontedeume
Delegación de funcións da Alcaldía-Presidencia. Periodo: 24.02.2020

Por medio de decreto número 127/2020 de 21/02/2020, resolveuse delegar a totalidade das funcións da alcaldía, segundo o seguinte: Vista a necesidade desta Alcaldía titular de ausentarse do termo municipal o luns 24.02.2020. Tendo en conta a Resolución de Alcaldía nº 380/2019 de 20.06.2019, de “Nomeamento de Tenentes de Alcalde. Mandato Corporativo 2019.2023” cuxo contido se transcribe, en estrato: “.//. PRIMEIRO.- Nomear Tenentes de Alcalde aos seguintes concelleiros membros da Xunta de Goberno Local: 1º Tenente de Alcalde: D. José Simoes Couceiro.2º Tenente de Alcalde: D. Daniel Ríos Fernández.3º Tenente de Alcalde: Dna. Txell Dunca Boev.4º Tenente de Alcalde: Dna. Nayibe Vidagañ Huelamo.”.//.” En virtude ao establecido no artigo 47 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF):, en estrato, o seguinte:”1. Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.] “ Conforme ao disposto nos artigos 47 e 44 do ROF e en virtude das atribucións que me confire o artigo 21 da Lei 7/1985 de 2 de abril reguladora das bases de réxime local, sendo competencia de Alcaldía, RESOLVO: PRIMEIRO.- Delegar a totalidade das funcións da Alcaldía no 1º Tenente de Alcalde, D. José Simoes Couceiro nos seguintes termos: Periodo: luns 24.02.2020, designándoo para o antedito período na condición de Alcalde en funcións. SEGUNDO.- A presente delegación surtirá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”.//.” Documento asinado dixitalmente por D. Bernardo Fernández Piñeiro, Alcalde -Presidente, en Pontedeume a 25 de febreiro de 2020.
06/03/2020 | Administración LocalMunicipal
San Sadurniño
Exposición pública de aprobación do padrón fiscal da escola infantil municipal do mes de febreiro de 2020

Apróbase por Resolución da Alcaldía, decreto nº 68/2020, con data 27 de febreiro de 2020, o padrón fiscal do mes de febreiro do exercicio 2020 das tarifas correspondentes ás persoas usuarias da EIM A Rolada, que comprende un total de 33 recibos por un importe de 5.337,66 euros. De conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública as persoas interesadas poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interponer recurso contencioso administrativo, ante o Xulgado do Contencioso-Administrativo de Ferrol, no prazo de dous meses. En virtude do establecido no punto 3 do capítulo VII do regulamento de réxime interior da escola infantil municipal A Rolada e no artigo 7 da Ordenanza fiscal T-15 reguladora da taxa pola prestación dos servizos da EIM A Rolada, a liquidación da cota tributaria practicarase por meses naturais e deberá ser aboada mediante tranferencia bancaria nos dez primeros días do mes seguinte, na entidade ou entidades financiera que indique a concesionaria do servizo. San Sadurniño, 3 de marzo de 2020. O ALCALDE, Secundino García Casal
06/03/2020 | Administración LocalMunicipal
Negreira
Cambio de data da Xunta de Goberno Local

ANUNCIO Por Decreto desta Alcaldía n.º 50/2020, de data 3 de marzo de 2020, determinouse que a sesión ordinaria da Xunta de Goberno Local correspondente ao xoves día 19 de marzo de 2020, ás 13.30 horas, celebrarase o día 18 de marzo (mércores) de 2020, ás 13.30 horas. Ao coincidir, o 19 de marzo de 2020, co día de San Xosé, que ten carácter de festa laboral de carácter obrigatorio e non recuperable na Comunidade Autónoma Galega. O que se fai público para xeral coñecemento. Negreira, 3 de marzo de 2020. O alcalde Manuel Ángel Leis Míguez
06/03/2020 | Administración LocalMunicipal
Neda
Normas reguladoras do taboleiro de anuncios electrónico do Concello de Neda

Polo presente faise público que mediante Decreto da Alcaldía 27/2019, ditouse a resolución que de seguido se transcribe: O Pleno deste Concello, en sesión ordinaria celebrada o día 17 de novembro de 2011, aprobou a creación da sede electrónica do Concello de Neda, de titularidade municipal e delegou a xestión e administración da sede electrónica municipal na Deputación Provincial da Coruña, mediante a adhesión ao convenio marco de colaboración aprobado pola Corporación Provincial para a utilización compartida da súa sede electrónica. A fin de implantar o Taboleiro de Anuncios Electrónico, na sede electrónica municipal, en uso das facultades conferidas pola vixente normativa en materia de réxime local, 1º.- Aprobar as seguintes normas reguladoras do Taboleiro de Anuncios Electrónico deste Concello de Neda: PRIMEIRO.- A publicación de actos e comunicacións que, por disposición legal ou regulamentaria, deben publicarse no taboleiro de edictos municipal, poderá ser substituída ou complementada pola súa publicación no taboleiro de anuncios electrónicos da sede electrónica do Concello. SEGUNDO.- O acceso ao taboleiro de anuncios electrónico non requirirá ningún mecanismo especial de acreditación da identidade do cidadán. TERCEIRO.- O taboleiro de anuncios electrónico publicarase na sede electrónica do Concello. CUARTO.- O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. QUINTO.- O taboleiro de edictos electrónico estará dispoñible as 24 horas do día, todos os días do ano, a través da sede electrónica municipal. Cando por razóns técnicas prevéxase que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñible. SEXTO.- Naqueles casos en que a publicación na sede electrónica substitúa ao taboleiro de anuncios presencial facilitarase aos cidadáns a consulta na sede física do Concello, proporcionándolles aos cidadáns, no caso de que o requiran, asesoramento para ese efecto.2º.- Ordenar a publicación deste acordo no Boletín Oficial da Provincia da Coruña.3º.- Desta resolución darase conta ao Pleno na primeira sesión que celebre.” O que se fai público para xeral coñecemento. Neda, 02 de marzo de 2020. O Alcalde, Asdo.: Angel Alvariño Saavedra.
06/03/2020 | Administración LocalMunicipal
Rianxo
Secretaría
Ausencia da Alcaldía e cambio de craveiros os días 3, a e 5 de marzo de 2020

Con data 02 de marzo de 2020, ditase a Resolución da Alcaldía nº 144/2020 que se transcribe a continuación: Debido a ausencia do alcalde, Adolfo Muíños Sánchez, os días 3, 4 e 5 de marzo de 2020, ambos inclusive. De acordo co indicado, e no uso das atribucións dispostas no artigo 21.1 da Lei 7/85, de 2 de abril, reguladora das bases do réxime local, RESOLVO: Nomear como alcaldesa en funcións á primeira tenente de alcalde María del Carmen Figueira Ares os días 3, 4 e 5 de marzo de 2020, ambos inclusive. Aos efectos de libramento de pagos, e no período anteriormente indicado, serán craveiros conxuntos a Alcaldesa en funcións a interventora e tesoureira do Concello. Comuníquese aos Bancos correspondentes as novas firmas, que terán valor dende as 00:00 horas do día 3/03/2020 ata as 24:00 do día 5/03/2020, a fin de que procedan a realizar as xestións oportunas. Comuníquese á primeira tenente de alcalde María del Carmen Figueira Ares. En Rianxo a 2 de marzo de 2020 O alcalde, Adolfo Muíños Sánchez